b'\n_START_ARTICLE_\nLileep\n_START_SECTION_\nBiolo\xc5\xa1ke karakteristike\n_START_PARAGRAPH_\nLileep podsje\xc4\x87a na \xc5\xbeivo obojen cvijet s crnim sredi\xc5\xa1njim dijelom, gdje je par \xc5\xbeutih o\xc4\x8diju. Cvijet po\xc4\x8diva na ljubi\xc4\x8dasto obojenoj cvjetnoj \xc4\x8da\xc5\xa1ici s la\xc5\xbenim o\xc4\x8dnim mrljama. \xc4\x8ca\xc5\xa1ica stoji na ljubi\xc4\x8dastoj peteljci sa \xc5\xbeutim prstenima s velikim ljubi\xc4\x8dastim "tijelom" s \xc4\x8detiri produ\xc5\xbeetka koji vjerojatno imaju ulogu da mu pomognu u kretanju._NEWLINE_Lileep je izumrla vrsta Pok\xc3\xa9mona ve\xc4\x87 100 milijuna godina. On je vodeni grabe\xc5\xbeljivac, meso\xc5\xbeder; koristi svoje "latice" kao krakove da bi uhvatio sporiji plijen i progutao ga cijelog. Boja njegova tijela poma\xc5\xbee mu u kamufla\xc5\xbei, jer podsje\xc4\x87a na bezopasnog morskog ljiljana. Iako je sposoban kretati se, u divljini, Lileep odabere jednu lokaciju te tamo ostaje i vreba svoj plijen dulji period vremena._NEWLINE_Lileepov lik temelji se na morskom ljiljanu. Iako je djelomi\xc4\x8dno Travnati Pok\xc3\xa9mon, mogu\xc4\x87e ga je uzgajati s Pok\xc3\xa9monima poput Tentacoola._NEWLINE_Ve\xc4\x87ina Lileepa koji se iz fosila vra\xc4\x87aju u \xc5\xbeivot mu\xc5\xa1kog su roda. Razlog tomu jest da se ote\xc5\xbea njegovo uzgajanje; jedna od osam Lileepa je \xc5\xbeenka (isti omjer imaju i drugi Pok\xc3\xa9moni koji obi\xc4\x8dno dolaze samo u jednom primjerku).\n_START_SECTION_\nU videoigrama\n_START_PARAGRAPH_\nLileep je prapovijesni Pok\xc3\xa9mon, te kao takvog, ne mo\xc5\xbee ga se prona\xc4\x87i u divljini. Jedini na\xc4\x8din kako dobiti Lileepa jest izabrati Korijen \xe2\x80\x93 fosil (Root Fossil) u Pok\xc3\xa9mon Ruby i Sapphire videoigrama na Stazi 111, u pustinji, te ga odnijeti u zgradu Devon Co. gdje \xc4\x87e ga jedan od tehni\xc4\x8dara uz pomo\xc4\x87 kompjutera povratiti u \xc5\xbeivot. Nakon \xc5\xa1to igra\xc4\x8d postane Pok\xc3\xa9mon prvak (kada pobijedi Pok\xc3\xa9mon ligu), drugi fosil mo\xc5\xbee prona\xc4\x87i u tunelu ku\xc4\x87e na Stazi 114. Lileepa se na isti na\xc4\x8din mo\xc5\xbee o\xc5\xbeivjeti i u Pok\xc3\xa9mon Emerald videoigri._NEWLINE_Lileep ima sposobnost Usisavaju\xc4\x87ih \xc4\x8da\xc5\xa1ica (Suction Cups). Ova sposobnost ne dopu\xc5\xa1ta protivniku da otjera Lileepa iz igre tehnikama poput Rike (Roar) ili Vihora (Whirlwind)._NEWLINE_Njegova kombinacija Travnatog/Kamenog Pok\xc3\xa9mona \xc4\x8dini ga veoma dobrim Pok\xc3\xa9monom, jer poni\xc5\xa1tava mnoge njegove individualne slabosti kao \xc5\xa1to su Vatreni, Vodeni, Otrovni, Zemljani i Lete\xc4\x87i napadi.'